Държавен вестник, бр. 94, 2010 г., стр. 3

БРОЙ  94	
Д Ъ Р Ж А В Е Н  В Е С Т Н И К 	
СТР.  3  
„(6) Общата експозиция на банката към 
лице по ал. 1, което не е кредитна институ­
ция или инвестиционен посредник, не може 
да надвишава 10 на сто от собствения є 
капитал. Общият размер на всички форми­
рани експозиции на банката към лицата по 
изречение първо не може да надхвърля 20 на 
сто от собствения є капитал.“
§ 8. В чл. 57 се създава ал. 4:
„(4) В случаите на срочен паричен влог с 
фиксиран лихвен процент банката не може 
да намалява лихвата до изтичане срока на 
договора.“
§ 9. В чл. 58 се създават ал. 3 и 4:
„(3) В случаите на промяна на лихвения 
процент или на такса, която води до увели­
чение на погасителната вноска по кредит, 
който не е потребителски, банката уведомява 
клиента по уговорен между страните начин 
за това преди влизане в сила на промяната.
(4) Когато промяната на лихвения процент 
произтича от промяна на определен рефе­
рентен лихвен процент, направен публично 
достояние чрез използване на подходящи 
средства, и информацията за новия лихвен 
процент може да бъде намерена в търговски­
те помещения и на интернет страницата на 
кредитора, ал. 3 не се прилага.“
§ 10. В чл. 64 се правят следните изменения 
и допълнения:
1. В ал. 1, т. 10 накрая се добавя „в ка­
чеството им на институции, провеждащи 
парична политика, когато тази информация 
е необходима за изпълнението на техните 
законоустановени функции, включително за 
провеждане на парична политика и свърза­
ното осигуряване на ликвидност, надзор над 
платежните системи, системите за клиринг 
и сетълмент и за поддържане на финансова 
стабилност, включително при възникване на 
извънредна ситуация по чл. 93, ал. 1“.
2. Създава се нова ал. 2:
„(2) При възникване на извънредна ситуация 
съгласно чл. 93, ал. 1 лицата по чл. 63, ал. 3 
могат да предоставят информация, предста­
вляваща професионална тайна, на органите 
на Република България и на другите държави 
членки, отговарящи за законодателството 
в областта на надзора върху кредитните и 
финансовите институции, инвестиционните 
посредници и застрахователите, когато е не­
обходима за изпълнение на техните функции.“
3. Досегашните ал. 2, 3, 4 и 5 стават съот­
ветно ал. 3, 4, 5 и 6.
§ 11. В чл. 73, ал. 1 се създава т. 8:
„8. системите за превенция срещу риска 
от изпирането на пари.“ 
§ 12. Създават се чл. 73а и 73б:
„Чл. 73а. (1) Банките изграждат надеждни, 
ефективни и цялостни стратегии и процеси 
на текуща база за оценка и поддържане на 
размера, видовете и разпределението на въ­
трешния капитал, който смятат за адекватен 
за покриване на характера и степента на 
рисковете, на които са или могат да бъдат 
изложени.
(2) Банките извършват редовен вътрешен 
преглед на стратегиите и процесите по ал. 1 
с цел да се гарантира, че те са всеобхватни 
и пропорционални на характера, мащаба и 
сложността на осъществяваната от тях дейност.
Чл. 73б. (1) Банките приемат и прилагат 
политика за възнагражденията на лицата, 
които работят за тях.
(2) По отношение на администраторите и 
другите лица, упражняването на чиито права 
и задължения оказва съществено влияние 
върху рисковия профил, политиката трябва 
да е съобразена с бизнес стратегията и дъл­
госрочните цели на банката. Политиката 
за възнагражденията трябва да насърчава 
надеждното управление на риска и да не 
предразполага към поемане на риск, който 
излиза извън рамките на рисковия профил 
на банката.
(3) Политиката за възнагражденията 
трябва да бъде изградена на принципи, оси­
гуряващи съобразяването є с големината, 
вътрешната организация на банката, както 
и с характера, обхвата и сложността на осъ­
ществяваните от нея дейности. Принципите 
и изискванията за политиката по възнаграж­
денията и нейното оповестяване се уреждат 
в наредба на БНБ.“
§ 13. В чл. 76 се правят следните допъл­
нения:
1. В ал. 7, т. 2 след думите „от банката“ се 
добавя „годишни финансови и“.
2. В ал. 8, изречение първо след думите 
„от проверката“ се добавя „по ал. 7“.
§ 14. В чл. 78, ал. 2 накрая се поставя 
запетая и се добавя „както и за клонове на 
кредитни институции от трети държави, в 
които счетоводната рамка е еквивалентна 
на изискванията на Директива на Съвета 
от 8 декември 1986 г. относно годишните 
счетоводни отчети и консолидираните сче­
товодни отчети на банки и други финансови 
институции (86/635/ЕИО) и за които е налице 
реципрочно третиране“.
§ 15. Създават се чл. 79а и 79б:
„Чл. 79а. При изпълнение на задълженията 
си по този закон БНБ:
1. участва в дейността на Комитета на евро­
пейските банкови надзорни органи (КЕБНО);
2. следва насоките, препоръките, стан­
дартите и другите мерки, приети от КЕБНО, 
освен в случаите, когато са налице основа­
телни причини за неприлагането им, които 
е длъжна да изложи.
Чл. 79б. При упражняване на надзорните 
си функции спрямо банка, лицензирана в 
Република България, която осъществява дей­
ност в една или повече държави членки, или